 **РЕПУБЛИКА БЪЛГАРИЯ**

Министерство на здравеопазването

Главен държавен здравен инспектор

|  |  |
| --- | --- |
|  |  |

**ДО**

**Г-ЖА ВАЛЕРИЯ КАЛЧЕВА**

**ГЛАВЕН ДИРЕКТОР НА ГД „ОПОС“**

**МИНИСТЕРСТВО НА ОКОЛНАТА СРЕДА И ВОДИТЕ**

**На Ваш № 04-00-1595 от 13.07.2020г.**

**Към Наш № 004-09-113 от 14.07.2020г.**

**Относно:** Становище по Задание за определяне обхвата и съдържанието на доклад за екологична оценка (ЕО) на програма „Околна среда 2021-2027г.

**УВАЖАЕМА ГОСПОЖО КАЛЧЕВА,**

Във връзка с получена в Министерство на здравеопазването Ваше писмо с приложена към него информация относно провеждане на консултация относно заданието за обхвата и съдържанието на докладите за екологична оценка на програма „Околна среда“ 2021-2027г., Ви информираме следното:

От представената документация е видно, че заданието предвижда в доклада за ЕО да бъдат описани основните цели и приоритетните области включени, специфични цели и дейности и допустими за финансиране мерки за всяка от 5-те приоритетни области: води, отпадъци, биологично разнообразие, въздух, риск и изменение на климата.

Ще бъдат анализирани и оценени вероятните значителни въздействия върху компонентите на околната среда и човешкото здраве при прилагане на програмата и изпълнението на допустимите видове мерки, които като цяло ще имат положително въздействие върху състоянието на околната среда, от там и върху човешкото здраве, имайки предвид предмета естеството и на програмата. Ще бъдат предложени мерки за предотвратяване, намаляване и възможно най-пълно компенсиране на възможните неблагоприятни последствия върху околната среда.

В заданието следва да предвиди при разработване на частта за здравното състояние на населението да се посочат актуални данни за основните здравно-демографски показатели (раждаемост, смъртност, естествен прираст, детска смъртност, заболяемост по ниво и структура) на населението, както и очакваното въздействие върху тези показатели в следствие изпълнението на програмата.

Като се има предвид Закона за водите, поставящ като приоритет осигуряването на достатъчно по количество и качество вода за питейно-битови цели заданието следва да предвиди при разглеждане на приоритетна област „Води“ да се обърне специално внимание на състоянието на повърхностните и подземни води и значението и връзката с основните проблеми с качеството на питейната вода по райони за басейново управление и възможното неблагоприятно повлияване на човешкото здраве вследствие влошеното качество на питейните води. При разглеждане на въздействието на мерките предвидени за изпълнение по този приоритетна област доклада екологичната оценка следва да съдържа анализ и оценка на това в каква степен изпълнението им ще допринесат за опазване и където е необходимо подобряване качеството и количеството на водите във водните тела, използвани за питейно-битово водоснабдяване и за решаване на проблемите с качеството на питейните води, където има констатирани такива и в каква степен това ще допринесе за редуциране на риска за здравето. Тук следва да се оцени и факта, че основните проблеми с качеството на питейната вода се констатират в по-малките зони на водоснабдяване, водоснабдяващи под 5 000човек, а програмата предвижда мерки преди всичко за изграждане и реконструкция на ВиК инфраструктура въз основа на Регионални прединвестиционни проучвания (РПИП), приоритетно в агломерации с над 10 000 екв.ж., а при наличен финансов ресурс и в агломерации с между 2 000 и 10 000 екв. ж.

В доклада следва да се разгеледа и анализира и състоянието на водите за къпане по черомрското кръйбрежие и във вътрешността на страната и възможното въздействие по отношение камчеството им вследствие изпълнениие на програмата.

Ако е необходимо в докладите по ЕО следва да се предложат допълнителни мерки, имащи отношение към опазване и подобряване качеството на питейните води, водите за къпане и запазване състава и ресурсите на минералните води, използвани за лечебни, профилактични, питейни и хигиенни нужди.

По отношение чистотата на атмосферния въздух следва да се анализира в каква степен състоянието му влияе върху човешкото здраве и как изпълнението на предвидените мерки по тази приоритетна област ще се отразят върху качеството на атмосферния въздух и от тям върху общественото здраве. При разглеждане и анализиране на този фактор следва да се обърне внимание не само върху концентрацията на атмосферните замърсители, но и върху проблема с наличието на неприятни миризми, често причинени от преработката и/или съхранението на отпадъците (които също са приоритетна област на програмата) и доколко предвидените мерки ще са ефективни за подобряване състоянието на атмосферния въздух и в това отношение.

С уважение,

