Gerb

**РЕПУБЛИКА БЪЛГАРИЯ**

Заместник-министър на здравеопазването

|  |  |
| --- | --- |
|  |  |

**ДО**

**Г-ЖА ВАЛЕРИЯ КАЛЧЕВА**

**РЪКОВОДИТЕЛ НА УО НА**

**ОПЕРАТИВНА ПРОГРАМА „ОКОЛНА СРЕДА 2014-2020“**

**На Ваш № ЕО-1 от 02.11.2021 г.**

**На Наш № 04-09-155/02.11.2021 г.**

**Г-Н ПЕТЪР ДРАГОЕВ**

**И.Д. ДИРЕКТОР НА ДИРЕКЦИЯ**

**„ЕО, ОВОС И ПРЕДОТВРАТЯВАНЕ НА ЗАМЪРСЯВАНЕТО“**

**МИНИСТЕРСТВО НА ОКОЛНАТА СРЕДА И ВОДИТЕ**

**На Ваш № ЕО-1 от 04.11.2021 г.**

**На Наш № 04-09-155/17.11.2021 г.**

**Относно:** Провеждане на консултации по доклад за екологична оценка на Програма „Околна среда“ 2021-2027 г. (версия 5.0)

**УВАЖАЕМА ГОСПОЖО КАЛЧЕВА,**

**УВАЖАЕМИ ГОСПОДИН ДРАГОЕВ,**

Във връзка с получено в Министерство на здравеопазването Ваше писмо с съобщение за провеждане на консултации по доклада за екологична оценка на Програма „Околна среда“ 2021-2027 г*.*,Ви информираме следното:

В настоящия доклад за ЕО детайлно и равнопоставено са разгледани и описани основните цели и приоритети за всяка от 5-те приоритетни области: води, отпадъци, биологично разнообразие, въздух, риск и изменение на климата в петте варианта на програмата.

В доклада за Екологична оценка е направен анализ и оценка на взаимовръзките и ползите от изпълнението на програмата по отношение прилагането на други съотносими планове и програми.

В екологичната оценка е разгледано текущото състояние на околната среда по фактори и компоненти. Посочени са съществуващите екологични проблеми, установени на различно ниво, имащи отношение към програмата. Представени са данни за здравно-демографските показатели и заболяемостта на населението за страната като цяло и зависимоста на тези показатели от различни фактори в т.ч. и състоянието на околната и жизнената среда.

В доклада за ЕО е направена оценка на очакваните въздействия от реализирането на ПОС 2021-2027 г. върху околната среда и човешкото здраве на двете нива, които програмата идентифицира (ниво „Приоритет и Специфични цели“ и ниво „допустими мерки“), като са взети предвид характера на взаимодействието и синергията между различните въздействия.

Съгласно направените анализи и оценки, авторите на доклада, считат, че като цяло при спазване на изискванията и мерките заложени в екологичната оценка осъществяването на програмата ще има съществено значение за подобряване състоянието на околната среда, най-вече по отношение заложените в нея приоритетни области за финансиране, посочени по-горе. Това от своя страна ще доведе и до благоприятно въздействие върху опазване и подобряване здравето на хората.

С оглед на изложеното в доклада и имайки предвид важното значение, което цялостното прилагане на програмата ще има върху опазване на околната среда, и от там опазване здравето на хората и подобряване на общественото здраве, Министерство на здравеопазването приема доклада за екологична оценка на Програма „Околна среда“ 2021-2027 г. при условие че бъдат спазвани заложените мерки за предотвратяване, намаляване и възможно най-пълно компенсиране на евентуални неблагоприятни последствия върху околната среда и респективно човешкото здраве.

С уважение,



**Д-Р АЛЕКСАНДЪР ЗЛАТАНОВ**

*Заместник -министър на здравеопазването*